LATVIJAS REPUBLIKAS MINISTRU KABINETS

2012.gada Noteikumi Nr.

Rīgā (Prot.Nr. )

**Noteikumi par kritērijiem sadzīves atkritumu radītājam, kurš atbrīvots no dabas resursu nodokļa samaksas un kuram ir tiesības slēgt līgumu ar sadzīves atkritumu apsaimniekošanas komersantu, kuru tas ir pats izvēlējies**

Izdoti saskaņā ar

Atkritumu apsaimniekošanas likuma

18.panta desmito daļu

1. Noteikumi nosaka kritērijus sadzīves atkritumu radītājam, kurš atbilstoši normatīvajiem aktiem par dabas resursu nodokļa piemērošanu atbrīvots no dabas resursu nodokļa samaksas un kuram ir tiesības slēgt līgumu ar komersantu (turpmāk – atkritumu apsaimniekotājs), kuru tas ir izvēlējies savā komercdarbības veikšanas vietā radīto atkritumu savākšanai, pārvadāšanai, pārkraušanai un uzglabāšanai.
2. Komersantam, kurš atbrīvots no dabas resursu nodokļa samaksas, ir tiesības slēgt līgumu ar komersantu, kuru tas pats ir izvēlējies savā komercdarbības veikšanas vietā radīto sadzīves atkritumu savākšanai, pārvadāšanai, pārkraušanai un uzglabāšanai, ja tas atbilst šādiem kritērijiem:
   1. kopējais radīto sadzīves atkritumu apjoms gadā ir lielāks par 240 m3 (kubikmetri);
   2. **komersants nodrošina, ka pie viņa saimnieciskās darbības veikšanas objektiem izvietoti konteineri gan dalītai atkritumu savākšanai,** tai skaitā papīra, metāla, plastmasas un stikla atkritumu atsevišķai savākšanai**, gan nešķirotu sadzīves atkritumu savākšanai;**
   3. komersanta izvēlētais atkritumu apsaimniekotājs nodrošina gan **dalītu atkritumu savākšanu,** tai skaitā papīra, metāla, plastmasas un stikla atkritumu atsevišķu savākšanu**, gan nešķirotu sadzīves atkritumu savākšanu, un apglabājamie atkritumi tiek nogādāti apglabāšanai attiecīgajā atkritumu apsaimniekošanas reģiona sadzīves atkritumu apglabāšanas poligonā.**

Ministru prezidents                                             V.Dombrovskis

Vides aizsardzības un

reģionālās attīstības ministrs E.Sprūdžs

**Iesniedzējs:**

Vides aizsardzības un

reģionālās attīstības ministrs E.Sprūdžs

**Vīza:**

Valsts sekretārs A.Antonovs

12.05.2012. 10:01

244

R.Vesere,

67026464, [rudite.vesere@varam.gov.lv](mailto:rudite.vesere@varam.gov.lv)